— Мяне запрасіў мастацкі кіраўнік праекта Зміцер Бейнарт-Саладуха, якому ў сваю чаргу параіў маю кандыдатуру рэжысёр Ігар Чышчэня. Я адразу згадзіўся, таму што праект даў магчымасць сумясціць два мае захапленні — гісторыю і кіно. Зразумела, што спачатку былі свае складанасці. Справа ў тым, што раней я не пісаў сцэнарыяў для праектаў тэлевізійнага кшталту. Аднак цяпер ад сцэнарыя да сцэнарыя спрабую рабіць сваю кніжную даследніцкую мову больш жывой, болей увагі надаваць сюжэту.